Colorado Rapids

O Colorado Rapids é un club de fútbol profesional que xoga na Major League Soccer. É o equipo da cidade de Denver, no estado de Colorado, polo que xoga na Conferencia Oeste. Foi un dos dez equipos que xogaron a tempada inaugural da MLS en 1996. O seu único título oficial foi no ano 2010, cando gañou a MLS Cup

As cores iniciais do equipo eran o verde e o branco, no ano 2003 cambiáronse as cores ó azul e branco. No ano 2007 os Rapids volveron cambiar de cores, esta vez ó azul e granate.
 Historia 
 Inicios 
A franquía comezou a súa andaina pola MLS o 13 de abril de 1996 contra o Kansas City Wizards caendo por tres goles a cero. Tras perder nove dos seus últimos encontros, os Rapids acabaron quintos na Conferencia Oeste. No ano 1997 tras un gran número de fichaxes o equipo rematou cuarto na fase regular. Tras eliminar o Kansas City Wizards e ó FC Dallas, a franquía chegou á súa primeira final da MLS Cup. Foi fronte o campión do ano anterior, o D.C. United, pero o equipo de Denver non conseguiu vencelos e o D.C. United gañaba a súa segunda MLS Cup consecutiva. Tras tres anos caendo na primeira rolda das eliminatorias, no ano 2001 o equipo non conseguiu clasificarse para os playoffs con só cinco vitorias na tempada regular.

 Anos de cambios 
No ano 2003, o club cambiou as súas cores de identidade, do verde coma cor principal os de Colorado pasáronse a vestir con raias verdes e azuis. A pesar das novas cores o equipo foi eliminado nas semifinais de conferencia. Resultado que repetiron na seguinte tempada. No ano 2005 chegaron á final da conferencia Oeste, pero caeron derrotados polo Los Angeles Galaxy por dous goles a cero. A seguinte tempada volveron a caer na mesma rolda pero desta vez foi fronte ó Houston Dynamo por tres goles a un.

O ano 2007 foi un ano de cambios, o Colorado Rapids mudouse ó Dick's Sporting Goods Park na área metropolitana de Denver. O equipamento e o escudo tamén sufriron cambios, ámbolos dous de cor granate con toques azuis. Con todos estes cambios o equipo non conseguiu clasificarse ás eliminatorias por sexta vez na súa historia. E os Rapids non conseguiron de novo unha praza nos playoffs ata o ano 2010 no que sorprendentemente avanzaron ata a final deixando polo camiño ó Columbus Crew e ó San Jose Earthquakes. A final da MLS Cup foi contra o FC Dallas, o equipo de Denver tivo que sobrepoñerse ó gol inicial dos de Texas cun gol de Conor Casey que levou o partido á prórroga, na que no minuto 107 o defensa George John marcou un autogol que deulle a vitoria ós Rapids en Toronto.

 Malas tempadas tras o título 
Tras gañar o seu primeiro título na súa historia, a tempada do ano 2011 prometía ser emocionante, pero non lograron pasar das semifinais de conferencia fronte ó Sporting Kansas City. O ano seguinte quedaron fora da fase das eliminatorias. No ano 2013 os Rapids lograron unha praza para a "ronda do k.o." que lles daría a posibilidade de xogar as eliminatorias, pero perderon por dous goles a cero contra ó Seattle Sounders. O 2014 foi un dos peores anos na historia do equipo quedando penúltimos na conferencia Oeste. A seguinte tempada non foi mellor, os de Denver remataron na última posición da conferencia e só mellor que o Chicago Fire na táboa xeral.

 Xogadores

 Títulos 
 MLS Cup: 2010

 Récords 
 Individuais 
Os principais récords individuais son os seguintes: 

 Máis partidos xogados:  Pablo Mastroeni, 225
 Máis minutos xogados:  Pablo Mastroeni, 18.669
 Máis goles:  Conor Casey, 50
 Máis asistencias:  Chris Henderson, 53
 Máis paradas:  Joe Cannon, 349
 Menor porcentaxe de goles por partido (mínimo 4500 min):  Bouna Coundoul, 1.16
 Asistencia  
As cifras de asistencia por temporada foron as seguintes:
 Tempada Total Media Récord 1996  163.413  10.213  21.711 1997  189.355  11.835  36.252 1998  236.995  14.812  46.722 1999  224.459  14.029  51.025 2000  201.281  12.580  53.126 2001  214.249  16.481  60.500 2002  289.622  20.687  61.202 2003  251.578  16.772  60.142 2004  212.925  14.195  41.979 2005  218.206  13.638  41.987 2006  192.894  12.056  39.205 2007  221.229  14.749  18.458 2008  204.884  13.659 18.776 2009  184.963  12.331  19.680 2010  199.929  13.329  18.363 2011  252.248  14.838  18.277 2012  257.972  15.175  19.152 2013  263.479  15.499  18.359 2014  256.206  15.071  18.432 2015  266.168  15.657  18.5972016276.72116.27818.7592017260.47615.32217.6482018260.66015.33317.837

 Galería de honor 
A galería de honor do club foi establecida en 2003 para homenaxear os xogadores máis destacados que estiveron nas filas do Rapids.
  Marcelo Balboa 
  Paul Bravo
  Chris Henderson
  John Spencer
  Pablo Mastroeni

 Notas 

 Véxase tamén 

 Ligazóns externas 

 Sitio oficial.

Categoría:Equipos da Major League Soccer